Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 379/11/8802	Košice I, 29.7.2013
EEČ : 2-63-233-2013

U Z N E S E N I E

Trestná vec:	obvinená XXXXX a spol.  
Prečin:	krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice I zo dňa 9.3.2012, spisová značka 4 Pv 379/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
-	dňa 06.06.2011 v čase po 14.00 hod. v predajni potravín Fresh na ul. Mlynskej č. 27 v Košiciach v oddelení potravín potom ako poškodená XXXXX z Košíc vyberala nektarinky z regálu pristúpili k poškodenej, ktorá mala prevesenú cez ruku igelitovú tašku s peňaženkou, ml. obv. XXXXX a ml. obv. XXXXX, kde ml. XXXXX rozrezaním igelitovej tašky ukradla peňaženku s hotovosťou 145,- € spolu s osobnými dokladmi, pričom obv. ml. XXXXX svojou postavou zakrývala pred bezpečnostnou kamerou, čím takto krádežou bola spôsobená škoda pre XXXXX v celkovej výške 140,- €, pričom menovaná čin spáchala na veci, ktorú má iný na sebe alebo pri sebe,

-	dňa 11.04.2011 v čase 12.27 hod. v predajni potravín Fresh na ul. Mlynskj č. 27 v Košiciach v oddelení mäsa a mäsových výrobkov využili nepozornosť XXXXX z Košíc, kde počas nakupovania ml. XXXXX pristúpila od chrbta k poškodenej XXXXX a z kabelky prevesenej cez nákupný košík, ktorý držala v ruke odcudzila peňaženku v hodnote 50,- € s finančnou hotovosťou vo výške 75,- € a tiež obálku s rôznymi lekárskymi správami a vyšetreniami, čím takto krádežou bola spôsobená škoda pre XXXXX z Košíc v celkovej výške 125,- €, pričom menovaná čin spáchala na veci, ktorú mal iný na sebe alebo pri sebe.

Uznesením prokurátora Okresnej prokuratúry Košice I zo dňa 9.3.2012, spisová značka 4 Pv 379/11/8802, bola určená všetkým obvineným skúšobná doba v trvaní 12 mesiacov.
Odôvodnenie:
Prokurátor Okresnej prokuratúry Košice I uznesením sp. zn.   4 Pv 379/11 zo dňa 09.03.2012  podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obv. ml. XXXXX nar. XXXXX v Košiciach, trvalé bydlisko XXXXX, XXXXX, a proti obv. ml. XXXXX, nar. XXXXX v Košiciach, trvalé bydlisko XXXXX, XXXXX, za prečin krádeže podľa § 212 ods. 2 písm. c) Trestného zákona v spolupáchateľstve podľa § 20 Trestného zákona, pre skutok, že

-	dňa 06.06.2011 v čase po 14.00 hod. v predajni potravín Fresh na ul. Mlynskej č. 27 v Košiciach v oddelení potravín potom ako poškodená XXXXX z Košíc vyberala nektarinky z regálu pristúpili k poškodenej, ktorá mala prevesenú cez ruku igelitovú tašku s peňaženkou, ml. obv. XXXXX a ml. obv. XXXXX, kde ml. XXXXX rozrezaním igelitovej tašky ukradla peňaženku s hotovosťou 145,- € spolu s osobnými dokladmi, pričom obv. ml. XXXXX svojou postavou zakrývala pred bezpečnostnou kamerou, čím takto krádežou bola spôsobená škoda pre XXXXX v celkovej výške 140,- €, pričom menovaná čin spáchala na veci, ktorú má iný na sebe alebo pri sebe,

-	dňa 11.04.2011 v čase 12.27 hod. v predajni potravín Fresh na ul. Mlynskj č. 27 v Košiciach v oddelení mäsa a mäsových výrobkov využili nepozornosť XXXXX z Košíc, kde počas nakupovania ml. XXXXX pristúpila od chrbta k poškodenej XXXXX a z kabelky prevesenej cez nákupný košík, ktorý držala v ruke odcudzila peňaženku v hodnote 50,- € s finančnou hotovosťou vo výške 75,- € a tiež obálku s rôznymi lekárskymi správami a vyšetreniami, čím takto krádežou bola spôsobená škoda pre XXXXX z Košíc v celkovej výške 125,- €, pričom menovaná čin spáchala na veci, ktorú mal iný na sebe alebo pri sebe.

 s určením skúšobnej doby v trvaní 12 (dvanásť)  mesiacov podľa § 216 ods. 2 Trestného poriadku.

Toto uznesenie sa stalo právoplatným dňom 23.03.2012 u obv. ml. XXXXX a 20.03.2012 u obv. ml. XXXXX, skúšobná doba teda skončila dňa 23.03.2013, resp. 20.03.2013.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Za týmto účelom boli vyžiadané charakteristiky z ÚPSVaR XXXXX, z ktorých vyplynulo, že ml. XXXXX doma je nápomocná, chcela by pracovať v zahraničí. Čo sa týka ml. XXXXX, úrad tu uvádza, že táto bola umiestnená do RDDM Bankov, kde si postupne zvykala, avšak bol u nej zaznamenaný suicidiálny pokus a bola hospitalizovaná. Z nemocnice utiekla, čo bolo hlásené polícii. Útekom zo zariadení sa vážne ohrozuje jej vývoj. 
    Z výpisu Ústrednej evidencie priestupkov MV SR vyplynulo, že obvinená ml. XXXXX sa v skúšobnej dobe nedopustila priestupku, ml. XXXXX len menšieho priestupku proti pravidlám cestnej premávky.
Z registra trestov je zrejmé, že obvinená ml. XXXXX  sa v skúšobnej dobe nedopustila ďalšieho trestného činu, obv. ml. XXXXX bola síce trikrát odsúdená pre majetkovú trestnú činnosť, avšak na tieto rozhodnutia sa vzťahuje amnestia prezidenta SR z 02.01.2013, článok I, s účinkami, že sa na páchateľa hľadí, ako keby nebol odsúdený.
S poukazom na citovaný moment zahladenia odsúdenia, na tieto rozsudky nebolo možné prihliadnuť pri rozhodovaní o eventuálnom neosvedčení sa.  

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor